இந்நிலையில் ஆவேசமடைந்த அப்பகுதி மக்கள் வெள்ளியன்று அனைத்து அரசியல் கட்சியினர் தலைமையில் கூடலூரில் உள்ள மாவட்ட வன அலுவலர் அலுவலகத்தை முற்றுகையிட்டு ஆர்ப்பாட்டத்தில் ஈடுபட்டனர். இதுகுறித்து அறிந்த காவல்துறையினர் சம்பவ இடத்திற்கு வந்து பேச்சுவார்த்தை நடத்தினர். அப்போது மாவட்ட வன அலுவலர் வந்து பேச்சுவார்த்தை நடத்தாத வரை போராட்டத்தை கைவிடப் போவதில்லை என உறுதிபட தெரிவித்தனர். இதையடுத்து மாவட்ட காவல்துறை கண்காணிப்பாளர் அறிவுறுத்தலின்படி வெள்ளியன்று மாலை 7 மணியளவில் ஈட்டிமூல பகுதியிலுள்ள வனத்துறை அலுவலகத்தில் மாவட்ட வன அலுவலர், அனைத்து அரசியல் கட்சியினர் பங்கேற்கும் பேச்சுவார்த்தை நடத்துவது என முடிவு செய்யப்பட்டது. இதையடுத்து அனைவரும் போராட்டத்தை கைவிட்டு கலைந்து சென்றனர். இப்போராட்டம் காரணமாக அப்பகுதியில் பெரும் பரபரப்பு நிலவியது.